มาทานร้านนี้ครั้งแรก ด้วยความอยากกินแซลมอนและซาบะดองแบบไม่อั้น เลยเสิร์ชมาเจอร้านนี้ และเห็นมีคนรีวิวว่าอร่อยหลายคน
มาถึงร้านได้คิวที่ 3 รอไปครึ่ง ชม.กว่าๆโดยประมาณ
ในระหว่างยืนรอก็มีคนเดินเข้ามาจองคิวไม่ขาดสาย

พอได้โต๊ะนั่ง เราเลือกกินแบบ a la carte เพราะมันลดราคามากกว่า 50% ทุกเมนู (ยกเว้นหมวด special dish ประมาณ 5 อย่าง)

วันที่ไปกิน น้ำจากห้องน้ำเอ่อท่วมออกมากลางร้าน ทางร้านเลยปิดรับคิวเร็ว พนง บางส่วนช่วยกันโกยน้ำ บางส่วนรับออเดอร์และเสิร์ฟ ดูวุ่นวายนิดหน่อย 

แต่รุสึกไม่ประทับใจเลยกับการต้องรออาหารถึงครึ่ง ชม. 
มาจานแรก เป็นกุ้งกับปูอัดเทมปุระ ดูแบบ โหรงเหรงมาก จนต้องเทรวมกัน ถึงดูดีขึ้นมาหน่อย รสชาติน้ำจิ้มจางมาก อมน้ำมัน
ต่อด้วย เกี๊ยวซ่าซึ่งเสิร์ฟหลังจากกินสองจานแรก ประมาณ 5 นาที น้ำมันเยิ้ม
โซบะอุด้ง ธรรมดา
เห็ดเข็มทองผัดเนย ไม่มีกลิ่นเนยเลย แถมฉุนพริกไทย
แล้วก้อนั่งรออาหารต่ออีกสัก 15 นาที
ยำทะเลรวม กับ ซาซิมิรวม (ทูน่า แซลมอน ทูน่าขาว ปลากระพง ซาบะดอง)
ชอบตรงที่เนื้อปลาสดดี ชิ้นใหญ่มากกกกกก 
ทูน่าขาว และแซลมอน อร่อย ประทับใจ

แล้วก็รอเมนูต่อไปอีกสักพักใหญ่ๆ อีก 2 เมนู 
เป็นข้าวปั้นแซลมอนย่าง กับแซนด์วิชข้าวปั้น
กว่าที่ 2 อย่างนี้จะมา ไอ้ที่กินไปก่อนหน้าอืดในท้องละ

สั่งเพิ่ม (สั่งไปตั้งแต่เมนูข้างบนทั้งหมดยังไม่เสิร์ฟ) หอยเชลล์ในกิมจิ และ ปลาหมึกในพอนซึ
รอไปอีกจ้าาาาา มาแต่เมนูปลาหมึก
ก้อสั้งเพิ่มอีก แซลมอน กะทูน่าขาว แล้วก็ข้าวปั้นรวม
ทุกอย่างมาเสิร์ฟ ยกเว้นหอยเชลล์
รอๆๆๆๆๆ กินทุกอย่างหมด หอยเชลล์เพิ่งมาเสิร์ฟ เอวัง

เช็คบิล 1400 กว่าบาท มี vat 7% กะ service charge 5% 

*อาจจะเจอวันที่ไม่ดี เลยไม่ประทับใจเลย แถมติดลบอีกตังหาก เซ็งมาก กินไม่เต็มอิ่ม กว่าแต่ละจานจะมา จากหิวๆ อิ่มไปโดยปริยาย

